Jonathan Learoyd

Jonathan Learoyd (født 3. november 2000 i Albertville) er en fransk skihopper som representerer CS Courchevel. Han er både fransk og britisk statsborger - hans foreldre kommer fra London.

Han debuterte i verdenscupen i skihopping 16. desember 2017, og hans beste individuelle verdenscup-plassering er en 29.-plass i stor bakke i Oberstdorf fra 30. desember 2017.

Idrettskarriere

Sesongen 2015/16 
Learoyd deltok i Ungdoms-OL 2016 på Lillehammer, der han kom på femteplass individuelt og i mix-lagkonkurransen. Han deltok også i Junior-VM i skihopp 2016, og kom der på 36.-plass individuelt, og Frankrike kom på 10.-plass i lagkonkurransen.

I Kontinentalcupen i skihopping 2015/16 kom han på 109.-plass sammenlagt.

Sesongen 2016/17 
Junior-VM i skihopp 2017 ble arrangert i Park City i USA, og Learoyd kom der på 13.-plass i normalbakke. Under European Youth Olympic Winter Festival 2017 (Europeisk Ungdoms-OL) fikk han tre sølvmedaljer. Individuelt kom han på andreplass bak Timi Zajc, og Frankrike fikk sølv i lagkonkurransen både for menn og i mix.

Sesongen 2017/18 
Den 27. desember 2017 vant han sitt første hopprenn i Kontinentalcupen i skihopping, i Engelberg i Sveits.

Han deltok i Junior-VM i skihopp 2018 i Kandersteg i Sveits. Han kom der på sjetteplass i normalbakke individuelt, og deltok i tillegg på Frankrikes lag som kom på fjerdeplass i mix-lagkonkurransen og niendeplass i lagkonkurransen for menn.

Learoyd representerer Frankrike under Vinter-OL 2018.

Referanser

Eksterne lenker 
 
   Profil og resultatoversikt hos Berkutschi.com

Franske skihoppere
Deltakere under Vinter-OL for ungdom 2016
Deltakere for Frankrike under Vinter-OL 2018
Skihoppere under Vinter-OL 2018
Deltakere under Ski-VM 2019
Personer fra Albertville